Държавен вестник, бр. 72, 2018 г., стр. 15

БРОЙ  72	
Д Ъ Р Ж А В Е Н  В Е С Т Н И К 	
СТР.  15  
България в Европейския съюз. Планът за 
оценка се подава пред Европейската комисия 
чрез електронно уведомление. 
(8) Администраторът на помощ изготвя и 
предоставя на министъра на финансите уве-
домление за план за оценка по ал. 3 по елек-
тронен път във форма съгласно приложение I 
на Регламент (ЕО) № 794/2004 на Комисията 
от 2004 г. за прилагането от Регламент (ЕО) 
№ 659/1999 на Съвета относно определянето на 
подробни правила за прилагането на член 93  
от Договора за създаване на Европейската 
общност (ОВ, L 140 от 2004 г.), наричан по-
нататък „Регламент (ЕО) № 794 от 2004 г.“.
(9) Министърът на финансите осигурява 
прозрачност на плана и на доклада за оценка 
по ал. 3, като след съгласие на администра-
тора на помощ публикува окончателните 
им варианти на специализираната интернет 
страница по чл. 22, т. 2 след одобрение от 
Европейската комисия. 
Г л а в а  т р е т а
ФОРМА И НАЧИН ЗА ПРЕДСТАВЯНЕ ПРЕД 
ЕВРОПЕЙСКАТА КОМИСИЯ НА УВЕДОМ-
ЛЕНИЯТА ЗА ДЪРЖАВНИ ПОМОЩИ
Чл. 4. (1) Уведомление по чл. 22 от закона 
относно намерение за предоставяне на дър-
жавна помощ се изготвя от администратора 
на помощ и се представя на министъра на 
финансите във формите съгласно Регламент 
(ЕО) № 794 от 2004 г. 
(2) Уведомлението по ал. 1 се изготвя в 
случаите на:
1. предварително уведомяване (прено-
тификация) съгласно Кодекса на най-добри 
практики при провеждане на процедури на 
контрол на държавните помощи на Европей-
ската комисия (ОВ, С 253 от 2018 г.);
2. уведомяване в съответствие с член 108, 
параграф 3 от ДФЕС;
3. член 4, параграф 2 от Регламент (ЕО) 
№ 794 от 2004 г.; 
4. мярка, която не представлява държавна 
помощ по смисъла на член 107, параграф 1 от 
ДФЕС, с цел осигуряване на правна сигурност. 
(3) В случаите на ал. 2, т. 1 и 4 заедно с 
уведомлението администраторът на помощ 
изготвя и представя обосновка с информация 
и доказателства за неизпълнение на поне един 
критерий по чл. 107, параграф 1 от ДФЕС. 
Неизпълнението на критерий се аргументира 
най-малко с позоваване на действащото наци-
онално законодателство и съобразно Известие 
на Европейската комисия относно понятието 
за държавна помощ, посочено в чл. 107, па-
раграф 1 от ДФЕС (ОВ, C 262 от 2016 г.) или 
в акт на Съда на Европейския съюз. 
(4) В случаите на ал. 2, т. 2 и 3 се изготвя 
и обосновка за съответствие с правото на 
Европейския съюз. Обосновката съдържа 
информация за изпълнение на критериите за 
съвместимост на помощта съобразно приложи-
мия акт на Европейския съюз и принципите 
по чл. 5, ал. 1 от закона. 
(5) Обосновките по ал. 3 и 4 се изготвят в 
писмена форма в свободен текст.
(6) Министърът на финансите съгласува 
предварително уведомленията във вида, в 
който подлежат на представяне пред Евро-
пейската комисия, в т.ч. с приложенията към 
тях. Съгласуването се извършва с писмено 
становище. 
(7) Представянето на уведомленията пред 
Европейската комисия се извършва по елек-
тронен път чрез Системата за електронно уве-
домяване за държавна помощ на Европейската 
комисия – State Aid Notification Interactive 2 
(система „SANI 2“). Администраторът на по-
мощта изпраща на министъра на финансите 
копие от информацията в системата „SANI 
2“ и по официален път.
(8) Министърът на финансите управлява 
(администрира) работата със системата „SANI 
2“ на национално ниво. 
(9) Декларацията по чл. 23, ал. 2 от закона 
се изготвя по образец съгласно приложение 
№ 1 и се подписва от лицето, представляващо 
администратора на помощ.
(10) Уведомленията по чл. 8, ал. 2, т. 3 от 
закона се изпращат до Европейската комисия 
чрез системата „SANI 2“.
Г л а в а  ч е т в ъ р т а
ИЗГОТВЯНЕ НА ОЦЕНКА ЗА СЪОТВЕТ-
СТВИЕ НА ДЪРЖАВНАТА ПОМОЩ С ПРА-
ВИЛАТА ЗА ГРУПОВО ОСВОБОЖДАВАНЕ 
И ИНФОРМИРАНЕ НА ЕВРОПЕЙСКАТА 
КОМИСИЯ
Чл. 5. (1) Министърът на финансите изготвя 
оценка за съответствие на държавната помощ 
с правилата за групово освобождаване по 
чл. 28, ал. 1 от закона съобразно условията 
на Регламент (ЕС) № 651 от 2014 г.
(2) Оценката по ал. 1 е писмена и в нея 
изрично се посочва дали е налице съответ-
ствие или несъответствие. 
(3) В случаите на несъответствие министъ-
рът на финансите предлага на администратора 
на помощ мерки за привеждане в съответствие. 
В тези случаи администраторите на помощ 
информират министъра на финансите и съ-
гласуват отново намерението за предоставяне 
на съответната държавна помощ по чл. 27 
от закона до получаването на положителна 
оценка. 
(4) При получаване на положителна оценка 
за съответствие от министъра на финансите 
администраторът на помощ предоставя обоб-
щена информация за държавната помощ по 
ал. 1. Администраторът оформя обобщената 
информация по приложение II на Регламент 
(ЕС) № 651 от 2014 г. и я въвежда в системата 
„SANI 2“.